**Zelena karta** (eng. *Green Card*) je američko-australsko-francuska filmska komedija iz 1990. godine koju je napisao, producirao i režirao Peter Weir, a u kojoj su glavne uloge ostvarili Gerard Depardieu i Andie MacDowell. Priča filma fokusirana je na Amerikanku koja s Francuzom ulazi u brak iz koristi kako bi on dobio zelenu kartu za SAD. Depardieu je za ulogu u ovom filmu osvojio nagradu Zlatni globus u kategoriji najboljeg glumca. Sam film također je proglašen najboljom komedijom godine na dodjeli iste nagrade, a bio je nominiran i za prestižnu filmsku nagradu Oscar u kategoriji najboljeg originalnog scenarija.

Radnja
------

Brontë Mitchell (MacDowell) žena koja se bavi hortikulturom i zaštitom okoliša ulazi u brak iz koristi s Georgesom Fauréom (Depardieu), ilegalcem iz Francuske kako bi mu omogućila da dobije zelenu kartu. Za uzvrat Brontë lažni brak koristi kako bi iznajmila stan svojih snova. Nakon useljenja, kako bi objasnila učestali izostanak "svoga muža" ona govori vrataru i susjedima da se on bavi glazbenim istraživanjem u Africi.

Nakon što ju kontaktira služba za imigraciju i naturalizaciju u vezi dogovorenog intervjua kojim bi se ustanovila legitimnost njihova braka, Brontë kreće u potragu za Georgesom koji radi kao konobar. Premda njih dvoje imaju malo vremena za pripremu, agenti koji ih ispituju čine se zadovoljnim njihovim odgovorima. Međutim, nakon što Georges uputi jednog od njih u ormar umjesto u kupaonicu, agenti započnu sumnjati u njihov brak i zakažu detaljni i službeni intervju u roku od dva tjedna u njihovom uredu.

Nakon što joj njezin odvjetnik objasni da bi se mogla suočiti s kriminalnim posljedicama ako se otkrije da je brak lažan, Brontë nevoljko poziva Georgesa da se preseli k njoj. Zajedno pokušavaju naučiti što više o njihovoj prošlosti te o manama i navikama, ali uskoro saznaju da jedno drugo jedva podnose. Georges ima vatrenu narav i sebičan je. Preferira crveno meso umjesto vegeterijanske prehrane dok je Brontë napeta i hladna liberalka opsjednuta svojim cvijećem i zaštitom okoliša.

Roditelji Brontine najbolje prijateljice Lauren Adler planiraju otići iz New Yorka te razmišljaju o doniranju svog drveća i cvijeća grupi *Green Guerrillas* koja nadgleda gradske vrtove. Brontë je pozvana na večeru kako bi razgovarala o ideji pa otkriva da se na večeri također nalazi i Georges kojeg je tamo pozvala Lauren. On svojom izvedbom na glasoviru toliko impresionira Adlere da oni odmah odluče donirati sve biljke grupi *Green Guerrillas*. Nakon što Brontini roditelji neočekivano stignu u posjetu, Georges se pretvara da je majstor.

Brontin dečko Phil vraća se s putovanja, a Georges mu otkriva da joj je suprug. Brontë ljutito tjera Georgesa iz stana, ali njih dvoje unatoč tome sljedećeg dana odlaze na intervju. Ispituju ih odvojeno, a nakon što Georgesa uhvate u laži on prizna da je cijeli brak varka. Prihvaća deportaciju, ali inzistira na tome da ne optuže i Brontë za njezinu ulogu u cijeloj šaradi. Nakon toga ju uvjerava da je intervju prošao savršeno i njih dvoje odlaze svatko svojim putem.

Nekoliko dana kasnije Georges poziva Brontë da mu se pridruži u kafiću gdje su se prvi put upoznali. Kad opazi jednog od imigracijskih agenata koji sjede u blizini, shvati da će Georgesa deportirati te konačno priznaje da je zaljubljena u njega. Međutim, Georges je deportiran natrag u Francusku baš u trenutku nakon što jedno drugome izjave ljubav.

Glumačka postava
----------------

Gerard Depardieu - glumac koji u filmu *Zelena karta* tumači ulogu Georgesa Fauréa. Depardieu je za ulogu u ovom filmu osvojio nagradu Zlatni globus u kategoriji najboljeg glavnog glumca u mjuziklu i/ili komediji.
* Gerard Depardieu kao Georges Fauré
* Andie MacDowell kao Brontë Mitchell
* Bebe Neuwirth kao Lauren Adler
* Gregg Edelman kao Phil
* Robert Prosky kao Brontë's Lawyer
* Lois Smith kao gđa Mitchell

Produkcija
----------

Djelomične financije za snimanje filma omogućile su tvrtke *Film Finance Corporationa Australia* i *Union Générale Cinématographique*.

Službeni soundtrack iz filma uključuje pjesme "River", "Watermark" i "Storms in Africa" pjevačice Enye, "Holdin' On" skupine Soul II Soul, "Oyin Momo Ado" izvođača Babatunde Olatunji, pjesmu "Surfin' Safari" glazbene skupine Beach Boys te "Subway Drums" pjevača Larryja Wrighta.

Nominacije i nagrade
--------------------

### Oscar

Film *Zelena karta* imao je jednu nominaciju za prestižnu filmsku nagradu Oscar:

* Najbolji originalni scenarij - Peter Weir

### Zlatni globus

Film *Zelena karta* imao je tri nominacije za nagradu Zlatni globus, a osvojio je dvije:

* **Najbolji film (mjuzikl/komedija)**
* **Najbolji glumac (mjuzikl/komedija) - Gerard Depardieu**
* Najbolja glumica (mjuzikl/komedija) - Andie MacDowell

Izvori
------

1. ↑  BoxOfficeMojo.com

Vanjske poveznice
-----------------

* *Zelena karta* na sajtu IMDb
* karta.htm *Zelena karta (film)* na Box Office Mojo-u

| * p
* r
* u
Filmovi koje je režirao Peter Weir |
| --- |
| 1970-e | *The Cars That Ate Paris* (1974) • *Picnic at Hanging Rock* (1975) • *The Last Wave* (1977) • *The Plumber* (1979) |
| 1980-e | *Gallipoli* (1981) • *The Year of Living Dangerously* (1982) • *Witness* (1985) • *The Mosquito Coast* (1986) • *Dead Poets Society* (1989) |
| 1990-e | *Green Card* (1990) • *Fearless* (1993) • *The Truman Show* (1998) |
| 2000-e | *Master and Commander: The Far Side of the World* (2003) |
| 2010-e | *The Way Back* (2010) |

| * p
* r
* u
Zlatni globus za najbolji igrani film – mjuzikl ili komedija |
| --- |
| 1951–1960 | 
* *An American in Paris* (1951)
* *With a Song in My Heart* (1952)
* *Carmen Jones* (1954)
* *Guys and Dolls* (1955)
* *The King and I* (1956)
* *Les Girls* (1957)
* *Gigi*/*Auntie Mame* (1958)
* *Porgy and Bess*/*Some Like It Hot* (1959)
* *Song Without End*/*The Apartment* (1960)

 |
| 1961–1980 | 
* *West Side Story*/*A Majority of One* (1961)
* *The Music Man*/*That Touch of Mink* (1962)
* *Tom Jones* (1963)
* *My Fair Lady* (1964)
* *The Sound of Music* (1965)
* *The Russians Are Coming, the Russians Are Coming* (1966)
* *The Graduate* (1967)
* *Oliver!* (1968)
* *The Secret of Santa Vittoria* (1969)
* *MASH* (1970)
* *Fiddler on the Roof* (1971)
* *Cabaret* (1972)
* *American Graffiti* (1973)
* *The Longest Yard* (1974)
* *The Sunshine Boys* (1975)
* *A Star Is Born* (1976)
* *The Goodbye Girl* (1977)
* *Heaven Can Wait* (1978)
* *Breaking Away* (1979)
* *Coal Miner's Daughter* (1980)

 |
| 1981–2000 | 
* *Arthur* (1981)
* *Tootsie* (1982)
* *Yentl* (1983)
* *Romancing the Stone* (1984)
* *Prizzi's Honor* (1985)
* *Hannah and Her Sisters* (1986)
* *Hope and Glory* (1987)
* *Working Girl* (1988)
* *Driving Miss Daisy* (1989)
* *Green Card* (1990)
* *Beauty and the Beast* (1991)
* *The Player* (1992)
* *Mrs. Doubtfire* (1993)
* *The Lion King* (1994)
* *Babe* (1995)
* *Evita* (1996)
* *As Good as It Gets* (1997)
* *Shakespeare in Love* (1998)
* *Toy Story 2* (1999)
* *Almost Famous* (2000)

 |
| 2001–2020 | 
* *Moulin Rouge!* (2001)
* *Chicago* (2002)
* *Lost in Translation* (2003)
* *Sideways* (2004)
* *Walk the Line* (2005)
* *Dreamgirls* (2006)
* *Sweeney Todd: The Demon Barber of Fleet Street* (2007)
* *Vicky Cristina Barcelona* (2008)
* *The Hangover* (2009)
* *The Kids are All Right* (2010)
* *The Artist* (2011)
* *Les Misérables* (2012)
* *American Hustle* (2013)
* *Grand Budapest Hotel* (2014)
* *The Martian* (2015)
* *La La Land* (2016)
* *Lady Bird* (2017)
* *Green Book* (2018)

 |